《咏博山香炉诗》
南北朝·刘绘

参差郁佳丽，合沓纷可怜。蔽亏千种树，出没万重山。

上镂秦王子，驾鹤乘紫烟。下刻蟠龙势，矫首半衔莲。

旁为伊水丽，芝盖出岩间。复有汉游女，拾羽弄馀妍。

荣色何杂揉，缛绣更相鲜。麇麚或腾倚，林薄杳芊■。

掩华终不发，含薰未肯然。风生玉阶树，露湛曲池莲。

寒虫悲夜室，秋云没晓天。

作者简介：刘绘（458-502）字士章，彭城（今江苏徐州）人。聪警有文义，善隶书。齐高帝以为录事典笔翰，为大司马从事中郎。中兴二年，卒。年四十五。绘撰《能书人名》，自云善飞白，言论之际，颇好矜诩。